Kultūros paveldo apskaitos programos dalies, Kulūros paveldo centro vykdytos 2011 metais, ataskaita

2011  m. atlikti Bendrojo skyriaus darbai


Kartu su pareigybių aprašymuose nurodytomis funkcijomis Bendrojo skyriaus darbuotojai   2011 m. atliko šiuos svarbesnius darbus:


1. Parengė 2011 m. Kultūros paveldo centro (toliau – KPC) struktūros ir pareigybių sąrašo bei KPC struktūros grafinio vaizdo projektą ir suderino su Kultūros paveldo departamentu prie Kultūros ministerijos (toliau – Departamentas). Parengė ir suderino su Departamentu naujus KPC Buhalterijos pareigybių aprašymus, patikslino Direktoriaus pavaduotojo, Bendrojo skyriaus pareigybių aprašymus;

2. Kartu su kitais padalinių vadovais parengė dokumentų projektus dėl KPC darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, 2011 m. I,  II, III ir IV ketv. darbo krūvių;

3. Parengė KPC supaprastintų viešųjų pirkimų taisyklių projektą, darbuotojų nepanaudotų kasmetinių atostogų sąrašą, darbuotojų pokalbių mobiliaisiais telefonais bei fiksuoto ryšio telefonais limitus;
4. Atstovavo darbdavį Dvišalėje komisijoje, Vyriausioje administracinių ginčų komisijoje. Parengė medžiagą, susijusią su Sklandytojų slėniu, ir pateikė Vilniaus apygardos administraciniam teismui bei Departamentui. Parengė pareiškimą Vilniaus 3-ajam apylinkės teismui dėl teismo įsakymo išdavimo skolai išieškoti iš UAB „Senovė“;

5. Parengė ir pateikė Viešųjų pirkimų tarnybai 2010 m. mažos vertės pirkimų ataskaitą.  Parengė KPC 2011 m. supaprastintų viešųjų pirkimų planą. Organizavo 240 supaprastintų mažos vertės viešųjų pirkimų. Sudarė 13 ilgalaikių sutarčių;

6. Sudarė 4 praktinio mokymo sutartis, 3 užsakomųjų darbų sutartis; 

7. Suarchyvavo KPC Statinių skyriaus susirašinėjimo dokumentus dėl Siaurojo geležinkelio apskaitos už 2003 metus. Sutvarkė Vilniaus senamiesčio statinių, jų kompleksų, ansamblių ir Memorialinių vietų skyriaus  susirašinėjimo dokumentus už 2001 m., kurie nepateko į bylų apyrašą, Aptarnavimo skyriaus susirašinėjimo dokumentus už 2002 m. laikotarpį bei 1992 m. susirašinėjimo dokumentus. Parengė ir suderino Dokumentacijos plano ataskaitą su Valstybės naujuoju archyvu. Sutvarkė asmens kortelių bylas už 2000 m. laikotarpį; 
  
8. Kartu su kitais padalinių vadovais organizavo ir vykdė KPC nereikalingo arba netinkamo (negalimo) naudoti turto nurašymą, dalyvavo KPC turto inventorizacijos darbe;

9. Parengė, pateikė dokumentus Vilniaus miesto savivaldybės administracijai ir gavo patvirtintą KPC administracinio pastato dalies patalpų paprastojo remonto aprašą;

10. Atliko kai kuriuos Paveldosaugos bibliotekos perkraustymo, tvarkymo darbus, smulkius Paveldosaugos bibliotekos patalpų remonto darbus;  

11. Atliko smulkius KPC inventoriaus, elektros instaliacijos, santechnikos, dalies patalpų remonto darbus.
Skyriaus vedėja

